

# REPUBLIKA HRVATSKA

# PRIMORSKO-GORANSKA ŽUPANIJA

# GRAD BAKAR

# GRADONAČELNIK

# KLASA: 022-01/18-01/10

# URBROJ: 2170-02-03/5-18-7

# U Bakru, 19. ožujka 2018.

Na temelju članka 53. Statuta Grada Bakra („Službene novine“ Primorsko goranske županije br. 25/09, 37/09, 7/13, 44/13; i „Službenih novina“ Grada Bakra 11/14, 04/18); i članaka 3. i 16. Pravilnika o financiranju programa, projekata i manifestacija za zadovoljenje javnih potreba Grada Bakra („Službene novine“ Grada Bakra 13/15) (u daljnjem tekstu: Pravilnik), gradonačelnik Grada Bakra raspisuje

**JAVNI POZIV**

**za potpore malih vrijednosti u 2018. godini**

1. Predmet ovog Javnog poziva je prikupljanje prijava za potpore malih vrijednosti u 2018. godini.
2. Potporama malih vrijednosti smatraju se financijske potpore koje se dodjeljuju korisnicima tijekom proračunske godine za provedbu manjih projekata, aktivnosti, manifestacija, sponzorstva i pokroviteljstva iz područja odgoja i obrazovanja, kulture, tehničke kulture, sporta, socijalne skrbi, zdravstva, razvoja i demokratizacije društva, međuopćinske i međunarodne suradnje te povećanje turističke ponude povezanog s nekim od prethodnih područja, čiji ukupan iznos ne prelazi 10.000,00 kuna, odnosno 5.000,00 kuna za aktivnosti udruga koje iz opravdanih razloga nisu mogle biti planirane u njihovom godišnjem planu.
3. Javni poziv raspisuje se za programe iz točke 2. ovog Poziva, a u okviru raspoloživih financijskih sredstava Grada Bakra koja su planirana na godišnjoj razini u ukupnom iznosu od: 155.000,00kn kako slijedi:

* Proračunska pozicija 120 – Tekuće potpore i sponzorstva malih vrijednosti u iznosu od 70.000,00 kuna
* Proračunska pozicija 320.8 – Potpore malih vrijednosti kulturno umjetničkim udrugama u iznosu od 30.000,00 kuna
* Proračunska pozicija 425 – Potpore malih vrijednosti sportskim društvima i udrugama u iznosu od 20.000,00 kuna
* Proračunska pozicija 503 – Tekuće donacije osnovnim školama za podizanje pedagoškog standarda iznosu od 20.000,00 kuna
* Proračunska pozicija 121 – Tekuće donacije za međuopćinsku i međunarodnu suradnju u iznosu od 15.000,00 kuna

1. Na Javni poziv se mogu prijaviti udruge te pravne i fizičke osobe koje imaju sjedište odnosno prebivalište u Republici Hrvatskoj.

1. Neće se razmatrati ponude podnositelja prijave koji ima nepodmirene obveze prema Gradu Bakru te podnositelja koji nisu dostavili cjelovito izvješće o programu/projektu za prethodnu godinu.

1. Javni poziv bit će otvoren do kraja 2018. godine odnosno do iskorištenja raspoloživih proračunskih sredstava za pojedinu namjenu.

1. Odluku o financiranju pristiglih prijava na Javni poziv donosi gradonačelnik u roku od 30 dana od dana zaprimljene prijave.

1. S korisnicima kojima su odobrena financijska sredstva Grad će, u roku od osam (8) dana od donošenja odluke o financiranju, potpisati ugovor o financiranju.

1. Prijave se šalju poštom na adresu GRAD BAKAR, Primorje 39, 51222 Bakar, s naznakom „PRIJAVA NA JAVNI POZIV ZA POTPORE MALIH VRIJEDNOSTI U 2018. GODINI“ ili se predaju osobno u pisarnici Grada Bakra, Primorje 39, Bakar na ***obrascu*** koji je sastavni dio ovog Javnog poziva i koji mora biti točno i u cijelosti popunjen i ovjeren.

1. Obavezni obrazac prijave dostupan je na web stranici Grada Bakra: [www.bakar.hr](http://www.bakar.hr) kao i u pisarnici Grada, Primorje 39, Bakar.
2. Ovaj Javni poziv objaviti će se na web stranici Grada Bakra i na stranicama Ureda za udruge Vlade Republike Hrvatske.

Gradonačelnik

Tomislav Klarić

|  |
| --- |
| **ZAHTJEV ZA DODJELU POTPORE MALIH VRIJEDNOSTI** |
| **1. Podnositelj prijave (naziv i broj u registru neprofitnih organizacija – RNO)** |
| **2. Sjedište i adresa** |
| **3. Ime i prezime osobe ovlaštene za zastupanje, funkcija te kontakt podaci (telefon)** |
| **4. Adresa e-pošte i web stranica podnositelja prijave** |
| **5. OIB** |
| **6. IBAN** |
| **7. Naziv projekta/programa** |
| **8. Kratak opis projekta/programa koji se prijavljuje** |
| **9. Ukupni troškovi projekta/programa/manifestacije** |
| **10. Očekivano (su)financiranje Grada u visini od**       kn |
| **11. Sredstva Grada utrošit će se za:** |
| **12. Napomena** |
| **U Bakru,**       **2018.** |

|  |  |  |
| --- | --- | --- |
| Ime i prezime voditelja projekta: | MP | Ime i prezime osobe ovlaštene za zastupanje: |
|  |  |